*Precizēts*

Ministru kabineta rīkojuma projekta

**„Par valsts nekustamās mantas Krišjāņa Valdemāra ielā 24-3, Rīgā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk – rīkojuma projekts) ir sagatavots, lai saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu, 45.panta otro daļu un likuma „Par valsts un pašvaldību dzīvojamo māju privatizāciju” pārejas noteikumu 30.punktu, atļautu valsts akciju sabiedrībai „Valsts nekustamie īpašumi” pārdot izsolē valsts nekustamo īpašumu, kas ierakstīts zemesgrāmatā uz valsts vārda Finanšu ministrijas personā. Publiskas personas mantas atsavināšanas likuma 4.panta pirmā daļa noteic, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai. Publiskas personas mantas atsavināšanas likuma 4.panta otrā daļa noteic, ka valsts mantas atsavināšanu var ierosināt attiecīgās iestādes vadītājs, kuras valdījumā atrodas valsts manta. Publiskas personas mantas atsavināšanas likuma 5.panta pirmā daļa noteic, ka atļauju atsavināt valsts nekustamo īpašumu dod Ministru kabinets, nosakot arī atsavināšanas veidu. Publiskas personas mantas atsavināšanas likuma 45.panta otrā daļa noteic dzīvojamās mājas domājamās daļas atsavināšanas kārtību.Likuma „Par valsts un pašvaldību dzīvojamo māju privatizāciju” pārejas noteikumu 30.punktu noteic, no 2006.gada 1.septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar [Valsts un pašvaldību mantas atsavināšanas likumu](http://www.likumi.lv/doc.php?id=68490), izņemot šā likuma pārejas noteikumu 30.1 punktā paredzētos gadījumus. Saskaņā ar Privatizācijas ierosinājumu reģistra informāciju par šajā rīkojuma projektā iekļautajiem valsts nekustamajiem īpašumiem privatizācijas ierosinājumi nav saņemti.Ministru kabineta 2011.gada 1.februāra noteikumu N.109„Kārtība, kādā atsavināma publiskas personas manta” 12.punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| 2. | Pašreizējā situācija un problēmas | Nekustamais īpašums Krišjāņa Valdemāra ielā 24, Rīgā (nekustamā īpašuma kadastra Nr.0100 020 0119) sastāv no trīs dzīvojamām mājām (būvju kadastra apzīmējumi 0100 020 0119 001, 0100 020 0119 002, 0100 020 0119 003) un zemes vienības 1178 m2 platībā (zemes vienības kadastra apzīmējums 0100 020 0119).Dzīvojamās mājas ir sadalītas dzīvokļu īpašumos un nedzīvojamo telpu īpašumos.Īpašuma tiesības uz nekustamo īpašumu (nekustamā īpašuma kadastra Nr.0100 925 9421) – neapdzīvojamo telpu Nr.3 (telpu grupas kadastra apzīmējums 0100 020 0119 001 003) un 19200/268522 kopīpašuma domājamās daļas no nekustamā īpašuma (nekustamā īpašuma kadastra Nr.0100 020 0119) – Krišjāņa Valdemāra ielā 24, Rīgā, ir nostiprinātas valstij Finanšu ministrijas personā Rīgas pilsētas zemesgrāmatas nodalījumā Nr.931-3, lēmuma datums 17.08.2010.Saskaņā ar Valsts zemes dienesta Lielrīgas reģionālās nodaļas 2009.gada 29.janvāra kadastra izziņu Nr.11-06-LR1/1714 nekustamā īpašuma ar kadastra Nr.0100 925 9421 sastāvā ietilpst 19200/268522 kopīpašuma domājamās daļas no būves ar kadastra apzīmējumu 0100 020 0119 001, no būves ar kadastra apzīmējumu 0100 020 0119 002, no būves ar kadastra apzīmējumu 0100 020 0119 003 un zemes vienības ar kadastra apzīmējumu 0100 020 0119.Nekustamais īpašums Krišjāņa Valdemāra ielā 24, Rīgā, ir vietējās nozīmes arhitektūras piemineklis ar valsts aizsardzības Nr.8058 un atrodas Rīgas pilsētas vēsturiskā centra valsts nozīmes pilsētbūvniecības pieminekļa teritorijā.Likuma „Par kultūras pieminekļu aizsardzību” 8.panta trešā daļa noteic, ka kultūras pieminekļa atsavināšana var notikt, ja par nodomu atsavināt kultūras pieminekli tā īpašnieks ir paziņojis Valsts kultūras pieminekļu aizsardzības inspekcijai, attiecīgā rajona valsts kultūras pieminekļu aizsardzības inspektors ir apsekojis kultūras pieminekli un nākamais tā īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu. Valsts akciju sabiedrība „Valsts nekustamie īpašumi” ar 2012.gada 11.oktobra vēstuli Nr.43/14845 Valsts kultūras pieminekļu aizsardzības inspekciju ir informējusi par nodomu atsavināt nekustamo īpašumu (nekustamā īpašuma kadastra Nr.0100 925 9421) – neapdzīvojamo telpu Nr.3 un 19200/268522 kopīpašuma domājamās daļas no nekustamā īpašuma (nekustamā īpašuma kadastra Nr.0100 020 0119) – Krišjāņa Valdemāra ielā 24. Valsts kultūras pieminekļu aizsardzības inspekcija 2012.gada 26.oktobra vēstulē Nr.04-13/2209 informē, ka tai nav iebildumu pret nekustamā īpašuma Krišjāņa Valdemāra ielā 24-3, atsavināšanu.Nekustamais īpašums Krišjāņa Valdemāra ielā 24-3, Rīgā, nav iznomāts.Ministru kabinets ar 2008.gada 22.aprīļa rīkojumu Nr.222 ir pieņēmis lēmumu neapdzīvojamo telpu Nr.3 un 19200/268522 kopīpašuma domājamās daļas no nekustamā īpašuma Krišjāņa Valdemāra ielā 24, Rīgā, neprivatizēt, saglabāt valsts īpašumā un nodot Ekonomikas ministrijas valdījumā.Pamatojoties uz Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 5.4.apakšpunktu, kurā ir noteikts, ka Ekonomikas ministrija savus nekustamos īpašumus, izvērtējot valdītāja maiņas lietderību, nodod Finanšu ministrijas valdījumā, nekustamais īpašums Krišjāņa Valdemāra ielā 24-3, Rīgā, ar Ministru kabineta 2010.gada 24.februāra rīkojumu Nr.97 tika nodots Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā.Saskaņā ar Publiskas personas mantas atsavināšanas likuma 4.panta pirmo un otro daļu valsts nekustamā īpašuma Krišjāņa Valdemāra ielā 24-3, Rīgā, atsavināšanu ierosina Finanšu ministrija, jo tas nav nepieciešams valsts funkciju veikšanai.Saskaņā ar Dzīvokļa īpašuma likuma 12.pantu, atsavinot dzīvokļa īpašumu, pārējiem attiecīgās dzīvojamās mājas dzīvokļu īpašniekiem nav pirmpirkuma un izpirkuma tiesību, izņemot gadījumus, kad dzīvokļu īpašnieku kopība par to pieņēmusi lēmumu šajā likumā noteiktajā kārtībā un zemesgrāmatā izdarīta atzīme par pirmpirkuma tiesību pastāvēšanu.Publiskas personas mantas atsavināšanas likuma 45.panta otrajā daļā ir noteikts, ka pašvaldībai nepiedāvā nodot tās īpašumā valsts dzīvojamo māju, ja Ministru kabinets saskaņā ar likuma "Par valsts un pašvaldību dzīvojamo māju privatizāciju" 74.panta ceturto daļu ir pieņēmis lēmumu par valsts dzīvojamās mājas vai tās domājamās daļas neprivatizēšanu un pārdošanu izsolē saskaņā ar šo likumu.Likuma "Par valsts un pašvaldību dzīvojamo māju privatizāciju" 74.panta ceturtā daļa noteic, ka privatizācijai netiek nodotas valsts dzīvojamās mājas un dzīvojamo māju domājamās daļas, ja Ministru kabinets ir pieņēmis lēmumu par to neprivatizēšanu un saglabāšanu valsts īpašumā vai pārdošanu izsolē saskaņā ar Publiskas personas mantas atsavināšanas likumu.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Atbilstoši anotācijas I. sadaļas 2.punktā minētajam ir sagatavots rīkojuma projekts, kas paredz atļaut valsts akciju sabiedrībai „Valsts nekustamie īpašumi” pārdot valsts nekustamos īpašumu (nekustamā īpašuma kadastra Nr.0100 925 9421) – neapdzīvojamo telpu Nr.3 (telpu grupas kadastra apzīmējums 0100 020 0119 001 003) un 19200/268522 kopīpašuma domājamās daļas no nekustamā īpašuma (nekustamā īpašuma kadastra Nr.0100 020 0119) –Krišjāņa Valdemāra ielā 24, Rīgā, kas ierakstīta zemesgrāmatā uz valsts vārda Finanšu ministrijas, jo tas nav nepieciešami valsts pārvaldes funkciju veikšanai.Rīkojuma projekts paredz nekustamo īpašumu valdītājam – Finanšu ministrijai uzdevumu nodot pircējam valsts nekustamo mantu 30 dienu laikā no pirkuma līguma noslēgšanas dienas ar pieņemšanas – nodošanas aktu.Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi nekustamā īpašuma pārdevēja pienākumiem.Publiskas personas mantas atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem veikt noteiktas darbības noteiktos termiņos ir jābūt arī nekustamā īpašuma pārdevēja pienākumiem.Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. |
| 5. | Projekta izstrādē iesaistītās institūcijas | Valsts akciju sabiedrība „Valsts nekustamie īpašumi” un Finanšu ministrija. |
| 6. | Iemesli, kādēļ netika nodrošināta sabiedrības līdzdalība | Saskaņā ar Publiskas personas mantas atsavināšanas likuma 4.panta otro daļu valsts nekustamā īpašuma atsavināšanu ierosina Finanšu ministrija. Jautājuma būtība skar Ministru kabineta kompetenci lemt par to, vai atļaut vai neatļaut nekustamo īpašumu atsavināšanu (pārdošanu).  |
| 7. | Cita informācija | Politikas joma – publiskās pārvaldības politika. |

|  |
| --- |
| **II. Tiesību akta projekta ietekme uz sabiedrību –** Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| **3.3. pašvaldību budžets** | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem.Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu valsts nekustamās mantas atsavināšanā iegūtos līdzekļus ieskaitīs valsts pamatbudžeta ieņēmumu kontā. Pašlaik nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Rīkojuma projekta ietekme uz valsts budžetu saistībā ar nekustamo īpašumu apsaimniekošanas izdevumiem būs atkarīga no tā vai nekustamos īpašumus izdosies pārdot izsolē.Nekustamais Krišjāņa Valdemāra ielā 24-3, Rīgā, kadastrālā vērtība saskaņā ar informāciju no Nekustamā īpašuma valsts kadastra informācijas sistēmas uz 2013.gada 1.janvāri ir Ls 45971.Nekustamā īpašuma rentabilitāte 2012.gada janvārī – augustā ir Ls -2029.  |
|  **IV. - VI. sadaļa –** Projekts šo jomu neskar. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir valsts akciju sabiedrība „Valsts nekustamie īpašumi” un Finanšu ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē [www.likumi.lv](http://www.likumi.lv). |

Finanšu ministrs A.Vilks

06.01.2013. 14:55

1815

I.Jansone

67024921, Ieva.Jansone@vni.lv